5.

V kapitole A prílohy VIII sa oddiel A mení takto: a) Bod 1 sa nahrádza takto: „1. Hospodárstva so zanedbateľným rizikom klasickej klusavky a kontrolovaným rizikom klasickej klusavky: 1.1. Na účely obchodu v rámci Únie musia členské štáty v náležitých prípadoch vytvoriť úradný systém na uznávanie hospodárstiev so zanedbateľným rizikom klasickej klusavky a hospodárstiev s kontrolovaným rizikom klasickej klusavky a vykonávať nad ním dohľad. Na základe uvedeného úradného systému musia v náležitých prípadoch vytvoriť a viesť zoznamy hospodárstiev s ovcami a kozami, kde je riziko klasickej klusavky zanedbateľné, a hospodárstiev, kde je riziko klasickej klusavky kontrolované. 1.2. Hospodárstvo, v ktorom sa chovajú ovce so štatútom odolnosti proti TSE na úrovni I, ako sa stanovuje v kapitole C časti 4 bode 1 písm. a) prílohy VII, a v ktorom sa počas predchádzajúcich siedmich rokov nepotvrdil prípad klasickej klusavky, sa môže uznať za hospodárstvo so zanedbateľným rizikom klasickej klusavky. Za hospodárstvo so zanedbateľným rizikom klasickej klusavky sa môže uznať aj hospodárstvo, v ktorom sa chovajú ovce alebo kozy, resp. ovce a kozy, ak minimálne počas predchádzajúcich siedmich rokov spĺňalo tieto podmienky: a) ovce a kozy sú identifikované trvalým označením a vedú sa o nich záznamy, aby sa umožnilo ich vysledovanie späť k hospodárstvu, v ktorom sa narodili; b) vedú sa záznamy o premiestňovaní oviec a kôz do hospodárstva a z hospodárstva; c) do hospodárstva sa umiestňujú len tieto ovce a kozy: i) ovce a kozy z hospodárstiev so zanedbateľným rizikom klasickej klusavky; ii) ovce a kozy z hospodárstiev, ktoré spĺňali podmienky stanovené v písm. a) až i) minimálne počas predchádzajúcich siedmich rokov alebo aspoň počas takého dlhého obdobia ako je obdobie, počas ktorého hospodárstvo, do ktorého sa majú zvieratá umiestniť, spĺňa podmienky stanovené v uvedených bodoch; iii) ovce genotypu priónového proteínu ARR/ARR; iv) ovce alebo kozy, ktoré spĺňajú podmienky stanovené v bodoch i) alebo ii) s výnimkou obdobia, keď boli držané v inseminačnej stanici, za predpokladu, že inseminačná stanica spĺňa tieto podmienky: — inseminačná stanica bola schválená v súlade s kapitolou I oddielom I prílohy D k smernici Rady 92/65/EHS (****) a je pod dohľadom v súlade s kapitolou I oddielom II uvedenej prílohy, — počas predchádzajúcich siedmich rokov boli do inseminačnej stanice umiestnené len ovce alebo kozy z fariem, ktoré spĺňali počas uvedeného obdobia podmienky stanovené v písmenách a), b) a e) a ktoré podliehali pravidelným kontrolám vykonávaným úradným veterinárnym lekárom alebo veterinárnym lekárom povereným príslušným orgánom, — počas predchádzajúcich siedmich rokov sa v inseminačnej stanici nepotvrdil žiadny prípad klasickej klusavky, — v inseminačnej stanici sú zavedené opatrenia biologickej bezpečnosti, aby ovce a kozy držané v uvedenej stanici, ktoré pochádzajú z hospodárstiev so zanedbateľným alebo s kontrolovaným rizikom klasickej klusavky, neprišli priamo ani nepriamo do kontaktu s ovcami a kozami z hospodárstiev s nižším štatútom klasickej klusavky; d) hospodárstvo je od 1. januára 2014 pravidelne (minimálne raz ročne) kontrolované úradným veterinárnym lekárom alebo veterinárnym lekárom povereným na tento účel príslušným úradom s cieľom overiť dodržiavanie podmienok stanovených v písm. a) až i); e) nepotvrdil sa žiadny prípad klasickej klusavky; f) do 31. decembra 2013 sa všetky ovce a kozy uvedené v kapitole A časti II bode 3 prílohy III, ktoré sú staršie ako 18 mesiacov a ktoré uhynuli alebo boli usmrtené z dôvodov iných ako zabitie na ľudskú spotrebu, testujú v laboratóriu na klasickú klusavku podľa laboratórnych metód a protokolov stanovených v kapitole C bode 3.2 prílohy X. Od 1. januára 2014 sa všetky ovce a kozy staršie ako 18 mesiacov, ktoré uhynuli alebo boli usmrtené z dôvodov iných ako zabitie na ľudskú spotrebu, testujú v laboratóriu na klasickú klusavku podľa laboratórnych metód a protokolov stanovených v kapitole C bode 3.2 prílohy X. Odchylne od podmienok stanovených v prvom a druhom odseku písmena f) sa členské štáty môžu rozhodnúť, že všetky ovce a kozy staršie ako 18 mesiacov bez obchodnej hodnoty, utratené na konci ich produktívneho života, a nie zabité na ľudskú spotrebu, prehliadne úradný veterinárny lekár, a všetky zvieratá, u ktorých sa objavili príznaky chradnutia alebo neurologické príznaky sa otestujú v laboratóriu na klasickú klusavku podľa laboratórnych metód a protokolov stanovených v kapitole C bode 3.2 prílohy X. Okrem podmienok stanovených v písm. a) až f) sa od 1. januára 2014 uplatňujú tieto podmienky: g) do hospodárstva sa umiestňujú iba tieto vajíčka a embryá oviec a kôz: i) vajíčka a embryá z darcovských zvierat, ktoré boli od narodenia držané v členskom štáte so zanedbateľným rizikom klasickej klusavky alebo v hospodárstve so zanedbateľným rizikom alebo s kontrolovaným rizikom klasickej klusavky, alebo ktoré spĺňajú tieto požiadavky: — sú identifikované trvalým označením, aby sa umožnilo ich vysledovanie späť k hospodárstvu, v ktorom sa narodili, — od narodenia boli držané v hospodárstvach, v ktorých nebol počas ich chovu potvrdený žiadny prípad klasickej klusavky, — v čase odberu vajíčok alebo embryí sa u nich neprejavili žiadne klinické príznaky klasickej klusavky; ii) vajíčka a embryá oviec s aspoň jednou alelou ARR; h) iba táto sperma oviec a kôz sa umiestňuje do hospodárstva: i) sperma z darcovských zvierat, ktoré boli od narodenia držané v členskom štáte so zanedbateľným rizikom klasickej klusavky alebo v hospodárstve so zanedbateľným rizikom alebo s kontrolovaným rizikom klasickej klusavky, alebo ktoré spĺňajú tieto požiadavky: — sú identifikované trvalým označením, aby sa umožnilo ich vysledovanie späť k hospodárstvu, v ktorom sa narodili, — v čase odberu spermy sa u nich neprejavili žiadne klinické príznaky klasickej klusavky; ii) sperma baranov genotypu priónového proteínu ARR/ARR; i) ovce a kozy v hospodárstve neprichádzajú priamo ani nepriamo do kontaktu s ovcami a kozami z hospodárstiev s nižším štatútom, a to ani pri pasení. 1.3. Hospodárstvo s ovcami alebo kozami, resp. ovcami a kozami, sa môže uznať za hospodárstvo s kontrolovaným rizikom klasickej klusavky, ak minimálne počas predchádzajúcich troch rokov spĺňalo tieto podmienky: a) ovce a kozy sú identifikované trvalým označením a vedú sa o nich záznamy, aby sa umožnilo ich vysledovanie späť k hospodárstvu, v ktorom sa narodili; b) vedú sa záznamy o premiestňovaní oviec a kôz do hospodárstva a z neho; c) do hospodárstva sa umiestňujú len tieto ovce a kozy: i) ovce a kozy z hospodárstiev so zanedbateľným alebo s kontrolovaným rizikom klasickej klusavky; ii) ovce a kozy z hospodárstiev, ktoré spĺňali podmienky stanovené v písm. a) až i) minimálne počas predchádzajúcich troch rokov alebo aspoň také dlhé obdobie ako je obdobie, počas ktorého hospodárstvo, kde sa majú zvieratá umiestniť, spĺňa podmienky stanovené v uvedených bodoch; iii) ovce genotypu priónového proteínu ARR/ARR; iv) ovce alebo kozy, ktoré spĺňajú podmienky stanovené v bodoch i) alebo ii) s výnimkou obdobia, keď boli držané v inseminačnej stanici, za predpokladu, že inseminačná stanica spĺňa tieto podmienky: — inseminačná stanica bola schválená v súlade s kapitolou I oddielom I prílohy D k smernici 92/65/EHS a je pod dohľadom v súlade s kapitolou I oddielom II uvedenej prílohy, — počas predchádzajúcich troch rokov boli do inseminačnej stanice prijaté len ovce alebo kozy z hospodárstiev, ktoré spĺňali počas uvedeného obdobia podmienky stanovené v písmenách a), b) a e) a ktoré podliehali pravidelným kontrolám vykonávaným úradným veterinárnym lekárom alebo veterinárnym lekárom povereným príslušným orgánom, — počas predchádzajúcich troch rokov sa v inseminačnej stanici nepotvrdil žiadny prípad klasickej klusavky, — v inseminačnej stanici sú zavedené opatrenia biologickej bezpečnosti, aby ovce a kozy držané v uvedenej stanici, ktoré pochádzajú z hospodárstiev so zanedbateľným alebo s kontrolovaným rizikom klasickej klusavky, neprišli priamo ani nepriamo do kontaktu s ovcami a kozami z hospodárstiev s nižším štatútom klasickej klusavky; d) hospodárstvo je od 1. januára 2014 pravidelne (minimálne raz ročne) kontrolované úradným veterinárnym lekárom alebo veterinárnym lekárom povereným na tento účel príslušným úradom s cieľom overiť dodržiavanie podmienok stanovených v písm. a) až i); e) nepotvrdil sa žiadny prípad klasickej klusavky; f) do 31. decembra 2013 sa všetky ovce a kozy uvedené v kapitole A časti II bode 3 prílohy III, ktoré sú staršie ako 18 mesiacov a ktoré uhynuli alebo boli usmrtené z dôvodov iných ako zabitie na ľudskú spotrebu, testujú v laboratóriu na klasickú klusavku podľa laboratórnych metód a protokolov stanovených v kapitole C bode 3.2 prílohy X. Od 1. januára 2014 sa všetky ovce a kozy staršie ako 18 mesiacov, ktoré uhynuli alebo boli usmrtené z dôvodov iných ako zabitie na ľudskú spotrebu, testujú v laboratóriu na klasickú klusavku podľa laboratórnych metód a protokolov stanovených v kapitole C bode 3.2 prílohy X. Odchylne od podmienok stanovených v prvom a druhom odseku písmena f) sa členské štáty môžu rozhodnúť, že všetky ovce a kozy staršie ako 18 mesiacov bez obchodnej hodnoty, utratené na konci ich produktívneho života, a nie zabité na ľudskú spotrebu, prehliadne úradný veterinárny lekár a všetky zvieratá, u ktorých sa objavili príznaky chradnutia alebo neurologické príznaky, sa otestujú v laboratóriu na klasickú klusavku podľa laboratórnych metód a protokolov stanovených v kapitole C bode 3.2 prílohy X. Okrem podmienok stanovených v písm. a) až f) sa od 1. januára 2014 uplatňujú tieto podmienky: g) do hospodárstva sa umiestňujú iba tieto vajíčka a embryá oviec a kôz: i) vajíčka a embryá z darcovských zvierat, ktoré sa od narodenia držali v členskom štáte so zanedbateľným rizikom klasickej klusavky alebo v hospodárstve so zanedbateľným rizikom alebo s kontrolovaným rizikom klasickej klusavky, alebo ktoré spĺňajú tieto požiadavky: — sú identifikované trvalým označením, aby sa umožnilo ich vysledovanie späť k hospodárstvu, v ktorom sa narodili, — od narodenia boli držané v hospodárstvach, v ktorých počas ich chovu nebol potvrdený žiadny prípad klasickej klusavky, — v čase odberu vajíčok alebo embryí sa u nich neprejavili žiadne klinické príznaky klasickej klusavky; ii) vajíčka a embryá oviec s aspoň jednou alelou ARR; h) do hospodárstva sa umiestňuje iba táto sperma oviec a kôz: i) sperma z darcovských zvierat, ktoré boli od narodenia držané v členskom štáte so zanedbateľným rizikom klasickej klusavky alebo v hospodárstve so zanedbateľným rizikom alebo s kontrolovaným rizikom klasickej klusavky, alebo ktoré spĺňajú tieto požiadavky: — sú identifikované trvalým označením, aby sa umožnilo ich vysledovanie späť k hospodárstvu, v ktorom sa narodili, — v čase odberu spermy sa u nich neprejavili žiadne klinické príznaky klasickej klusavky; ii) sperma baranov genotypu priónového proteínu ARR/ARR; i) ovce a kozy v hospodárstve neprichádzajú priamo ani nepriamo do kontaktu s ovcami a kozami z hospodárstiev s nižším štatútom, a to ani pri pasení. 1.4. Ak sa potvrdí prípad klasickej klusavky v hospodárstve so zanedbateľným rizikom alebo s kontrolovaným rizikom klasickej klusavky alebo v hospodárstve, v prípade ktorého sa zistilo, že má epidemiologickú súvislosť s hospodárstvom so zanedbateľným rizikom alebo kontrolovaným rizikom klasickej klusavky, na základe šetrenia uvedeného v kapitole B časti 1 prílohy VII, hospodárstvo so zanedbateľným rizikom alebo s kontrolovaným rizikom klasickej klusavky sa okamžite vypustí zo zoznamu uvedeného v bode 1.1 tohto oddielu. Členský štát okamžite informuje ostatné členské štáty, ktoré počas predchádzajúcich siedmich rokov v prípade hospodárstva so zanedbateľným rizikom klasickej klusavky alebo počas predchádzajúcich troch rokov v prípade hospodárstva s kontrolovaným rizikom klasickej klusavky doviezli ovce a kozy pochádzajúce z nakazeného hospodárstva alebo spermu a embryá odobrané z oviec a kôz, ktoré sa držali v takomto hospodárstve. (****) Smernica Rady 92/65/EHS z 13. júla 1992, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch spoločenstva uvedených v prílohe A oddiele I smernice 90/425/EHS, a na ich dovoz do spoločenstva (Ú. v. ES L 268, 14.9.1992, s. 54).“" b) Bod 2.1 písm. b) a c) sa nahrádza takto: „b) ovce a kozy, u ktorých sa prejavili klinické príznaky podobné ako pri klasickej klusavke, sa testovali minimálne počas siedmich predchádzajúcich rokov; c) počas minimálne siedmich predchádzajúcich rokov sa raz ročne testoval dostatočne reprezentatívny počet oviec a kôz starších ako 18 mesiacov, ktoré boli uhynuli alebo boli usmrtené na účely iné ako zabitie na ľudskú spotrebu, alebo sa našli uhynuté v hospodárstve, s cieľom zistiť s 95 % intervalom spoľahlivosti klasickú klusavku, ak je prítomná v uvedenej populácii s mierou prevalencie presahujúcou 0,1 %, pričom počas uvedeného obdobia nebol hlásený žiadny prípad klasickej klusavky;“. c) Bod 2.3 sa nahrádza takto: „2.3. Členské štáty alebo zóna členského štátu so zanedbateľným rizikom klasickej klusavky sú: — Rakúsko — Fínsko — Švédsko.“ d) Bod 3.2 sa nahrádza takto: „3.2. Týmto sa schvaľujú národné programy na kontrolu klasickej klusavky v týchto členských štátoch: — Dánsko.“; e) Bod 4 sa nahrádza takto: „4. Obchod s ovcami a kozami a ich spermou a embryami v rámci Únie Platia tieto podmienky: 4.1. Ovce a kozy: a) ovce a kozy na šľachtenie určené do členských štátov iných, ako sú členské štáty so zanedbateľným rizikom klasickej klusavky, alebo so schváleným národným programom na kontrolu klusavky, musia: i) pochádzať z hospodárstva alebo hospodárstiev so zanedbateľným rizikom alebo s kontrolovaným rizikom klasickej klusavky, alebo ii) pochádzať z členského štátu alebo zóny členského štátu so zanedbateľným rizikom klasickej klusavky alebo iii) v prípade, že ide o ovce, byť genotypu priónového proteínu ARR/ARR, ak nepochádzajú z hospodárstva, na ktoré sa vzťahujú obmedzenia stanovené v kapitole B bodoch 3 a 4 prílohy VII; b) ovce a kozy na všetky zamýšľané použitia okrem okamžitého zabitia určené do členských štátov so zanedbateľným rizikom klasickej klusavky alebo so schváleným národným programom na kontrolu klusavky musia: i) pochádzať z hospodárstva alebo hospodárstiev so zanedbateľným rizikom klasickej klusavky, alebo ii) pochádzať z členského štátu alebo zóny členského štátu so zanedbateľným rizikom klasickej klusavky, alebo iii) v prípade, že ide o ovce, byť genotypu priónového proteínu ARR/ARR, ak nepochádzajú z hospodárstva, na ktoré sa vzťahujú obmedzenia stanovené v kapitole B bodoch 3 a 4 prílohy VII; c) odchylne od písmen a) a b) sa požiadavky stanovené v uvedených písmenách neuplatňujú na ovce a kozy držané v zoologických záhradách a premiestňované medzi schválenými zariadeniami, inštitútmi alebo strediskami definovanými v článku 2 ods. 1 písm. c) smernice 92/65/EHS; d) odchylne od písmen a) a b) môže príslušný orgán členského štátu povoliť obchod v rámci Únie so zvieratami, ktoré nespĺňajú požiadavky uvedené v týchto bodoch, ak dostal predchádzajúci súhlas od príslušného orgánu členských štátov určenia uvedených zvierat a ak zvieratá spĺňajú tieto podmienky: i) plemeno je miestnym plemenom, ktorého chov je ohrozený podľa článku 7 ods. 2 a 3 delegovaného nariadenia (EÚ) č. 807/2014; ii) zvieratá sú zapísané v plemennej knihe založenej a vedenej chovateľskou organizáciou alebo asociáciou úradne schválenou v súlade s článkom 5 smernice 89/361/EHS v členskom štáte odoslania, alebo úradnou agentúrou uvedeného členského štátu, a zvieratá sa majú zapísať do plemennej knihy pre dané plemeno, ktorú založila a ktorú vedie chovateľská organizácia alebo asociácia úradne schválená v súlade s článkom 5 smernice 89/361/EHS v členskom štáte určenia, alebo úradná agentúra príslušného členského štátu; iii) v členskom štáte odoslania a v členskom štáte určenia vykonávajú chovateľské organizácie alebo asociácie, či úradné agentúry uvedené v bode ii) program ochrany daného plemena; iv) zvieratá nepochádzajú z hospodárstva, na ktoré sa vzťahujú obmedzenia stanovené v kapitole B bodoch 3 a 4 prílohy VII; v) po tom, ako boli zvieratá, ktoré nespĺňajú požiadavky stanovené v písmenách a) alebo b), dovezené do prijímajúceho hospodárstva v členskom štáte určenia, premiestňovanie všetkých oviec a kôz v uvedenom hospodárstve sa obmedzí v súlade s kapitolou B bodom 3.4 prílohy VII na obdobie troch rokov alebo siedmich rokov, ak členský štát určenia je členským štátom so zanedbateľným rizikom klasickej klusavky alebo so schváleným národným programom na kontrolu klusavky. Odchylne od prvého odseku tohto bodu sa takéto obmedzenie premiestňovania nevzťahuje na obchod so zvieratami v rámci Únie vykonávaný v súlade s podmienkami stanovenými v bode 4.1 písm. d) tohto oddielu ani na vnútroštátne premiestňovanie zvierat určených do chovu s miestnym plemenom, ktorého chov je ohrozený podľa článku 7 ods. 2 a 3 delegovaného nariadenia (EÚ) č. 807/2014, za predpokladu, že plemeno je predmetom programu ochrany vykonávaného chovateľskou organizáciou alebo asociáciou, ktorá bola úradne schválená alebo uznaná v súlade s článkom 5 smernice 89/361/EHS, alebo úradnou agentúrou. V nadväznosti na obchod v rámci Únie alebo vnútroštátne premiestňovanie uvedené v druhom odseku bodu v) je premiestňovanie všetkých oviec a kôz v hospodárstve alebo hospodárstvach prijímajúcich zvieratá premiestňované v rámci uvedenej výnimky obmedzené v súlade s prvým a druhým odsekom bodu v). 4.2. Spermy a embryá oviec a kôz sa musia: a) odobrať zvieratám, ktoré boli od narodenia nepretržite držané v hospodárstve alebo hospodárstvach so zanedbateľným rizikom alebo kontrolovaným rizikom klasickej klusavky, okrem prípadu, keď je hospodárstvo inseminačnou stanicou, a to za predpokladu, že spĺňa podmienky stanovené v bode 1.3 písm. c) bode iv), alebo b) odobrať zvieratám, ktoré boli posledné tri roky pred odberom nepretržite držané v hospodárstve alebo hospodárstvach, ktoré spĺňali všetky požiadavky stanovené v bode 1.3 písm. a) až f) počas troch rokov, okrem prípadov, keď je hospodárstvo inseminačnou stanicou, a to za predpokladu, že spĺňa podmienky stanovené v bode 1.3 písm. c) bode iv), alebo c) odobrať zvieratám, ktoré boli nepretržite od narodenia držané v krajine alebo zóne so zanedbateľným rizikom klasickej klusavky, alebo d) v prípade spermy oviec odobrať zo samcov oviec genotypu priónového proteínu ARR/ARR, alebo e) v prípade embryí oviec mať aspoň jednu alelu ARR.“